'આ હરિવલ્લભદાસ અત્યારે સિત્તેર વર્ષની ઉંમરે સાધુ-સંત જેવો દેખાય છે પણ એનું આ રૂપ છેતરામણું છે. ધંધામાં સામા માણસના ખિસ્સામાંથી છેલ્લો રૂપિયો પણ સેરવી લેવાની એનામાં આવડત છે. બાકીના બધા ફિલ્ડમાં એ ખતરનાક ખેલાડી છે. ઠંડા કલેજે કોઈનું કાસળ કાઢી નાખતી વખતે એનું રૂંવાડું પણ ના ફરકે એવી ઠંડી ક્રૂરતા એની રગેરગમાં છે. પોતાનું ધારેલું જ કરે એવો ધુરંધર સરમુખત્યાર છે. માનસિક તાકાતમાં એનો મુકાબલો કરી શકે એવા બહુ ઓછા માણસો આ દુનિયામાં હશે. એ તાકાત ઉપરાંત પ્રચંડ આર્થિક તાકાતનો એ માલિક છે.'